Троян 21 - статии: Режат заплатите в Общинския съвет
* 10% по-малко за председателя Акимов заради измененията в Закона за държавния служител; Балев и Бойновски предлагат максимума по новите нормативни изисквания * Редовите съветници ще вземат
двойно по-малко от досегашното
ЗА ПРЕДСТОЯЩАТА СЕСИЯ на Общинския съвет в Троян (28 юни) зам.-председателите инж. Ангел Балев и Пламен Бойновски са внесли за гласуване предложение заплатата на председателя Минко Акимов да се намали с 10% и да стане 90% от кметската.
ПРЕЗ М. ЯНУАРИ 2012 Г. съветниците гласуваха в обратната посока - повишение на заплатата на началника си с 5% и изравняването й с кметската (1462 лв. за общини до 50 хил. жители); до този момент председателят на троянския местен парламент получаваше възнаграждение, равняващо се на 95% от на градоначалника. Януарското повишение стана по предложение на съветниците инж. Ангел Балев, Йордан Данков и инж. Милко Станчев. Гласуването обаче не мина гладко (16 „за”, 5 „против” и 4 „въздържали се”) и предизвика доста гневни реакции – както на опозицията в залата, така и сред гражданите на Троян. В интервю за Т21 от края на м. февруари, провокирано от общественото недоволство, председателят Акимов заяви, че повишението на заплатата му може би е било грешка от негова страна; и обяви, че тези 5% горница ще ги внася „като дарение за строителството на църква или за някой спортен клуб” (нямаме информация дали обещанието бе изпълнено – бел. Т21).
СЕГАШНОТО ПРЕДЛОЖЕНИЕ за намаляване на възнаграждението на председателя на ОбС – Троян обаче не е продиктувано от идеята за икономии, а е резултат от приетите на 18 май 2012 г. и влизащи в сила от 1 юли изменения и допълнения в Закона за държавния служител. В §71 (2) на въпросните изменения и допълнения се казва, че: „Общият размер на възнаграждението на общинския съветник за един месец не може да надвишава 30% от средната брутна работна заплата в съответната общинска администрация за последния месец от предходното тримесечие, а на председателя на Общинския съвет – 90% от възнаграждението на кмета на съответната община”.
НО В ПРЕДЛОЖЕНИЕТО на Балев – Бойновски не става дума за корекция на възнаграждението на редовите общински съветници. В момента то е 60% от размера на брутното възнаграждение в общинската администрация (чл. 29, ал. 2 от Правилника за организацията и дейността на ОбС – Троян) и за да се изпълнят новите нормативни изисквания трябва да се намали най-малко двойно. Казваме „най-малко”, тъй като законът разпорежда съветническата плата да не надвишава 30% от брутното възнаграждение в общинската администрация, т.е. може да е по-малка; същото е със заплатата на председателя – тя не бива да надвишава 90% от кметската (който таван е заложен в предложението на зам.-председателите), но може да е и по-малко.
Във всяка нормална държава този МинАк ще го изгонят и ще му проверят имуществото, неговото и на прабаба му... и ще го преместят на по-тъмно местенце.(Това се касае и за някои други там другари.) Няма да му разрешат да влезне в обшина, каму ли да е председател на такава, и ние няма да си губим времето с това - какво получава един председател.Но нали сме в комунистически Абсурдистан...
петък, 22 юни, 2012
Ще дойде и това време!
Донке мъ аз ни знаих че бабичката е купила етажа от пощата!
Имаше някаква група във Фейсбук за някакви дупки в Троян,дето да им се търсело сметка.Някакви дати за срещи с кмета имаше...
За 4-5 часа е нормално да вземат по 100-150лева от там нагоре е ограбване на държавата.Освен всичко друго 7-8души говорят и дават предложения и съвети,другите се почесват умно ,гледат тъпо и НИЩО,па те дали знаят за какво са там.
Все пак там са хора избрани с по 500гласа от избирателите на общината и предполагам не са закъсали толкова ,че да разчитат на 300лева заплата .Да не забравяме че сме в голяма икономическа криза и това повишение зимата беше
НАГЛОСТ.Не вярвам да има Об. С-к да си храни семейството с тези пари,а идеята за дарение не е лоша или поне %.
Донка и Минко Акимови!
Деградацията в обществото ни е тотална!Тотални ще са и последствията.
Хей хора те за 150 няма да си мръднат и пръста та нали имат да избиват предизборната си кампания.
има служители на общината които работят 21 дена по 8 часа за по 300 лева на месец, а те за 1 ден в месеца 1500 лв. Това го няма никъде. Да се засрамят малко, че и болнични ползват
Някой зам. кметове и съветници заслужават главите да им отрежат ,не заплатите!
8-ми,всичко вече е избито,не ги мисли,а вземи малко се поуграмоти.
пА на изборите казват ,че се борят за нас ИЗБИРАТЕЛИТЕ а като вземат някъкъв пост не може да се говори с тях,познават само езика на парите.След година парламентарни и след 3г. който ще минат като нишо,ще трябва обещания и лъжи отново!!!!!!!!!!!!!!!
ОС-ци мислете ,че може после и в листите да не участвате,предлагам заплатите да паднат на 30%
от брутната на общината както е по закон.
ТриТри пера от петел
От 1 до 12, защо чакате някой да изгони МинАк, да намали заплатите им, да потърси сметка и Д. Михайлова?
Вие къде сте? В кой град живеете? В коя държава сте, та чакате някой друг да го стори вместо вас. Осъзнайте се братя и си потърсете правата, най после. Стига сладкодумие!!!????
Аз, със този пост го правя(търся правата си) най отговорно, знаейки какво може да ми се случи в изродилата се татковина, която служи на малцина!!!
Най-обидното действие на Акимов беше искането му за 100% от заплатата на кмета. Трябваше да му приемат закон, че да се съвземе...
понеделник, 25 юни, 2012